El temps a Reus � ciclogènesi
Què és Meteoreus	Seguiment d’un front fred
meteoreus	| 19 octubre 2009
Desactiva els comentaris	Des d’avui fins dimecres anirem seguint, en aquest tema, l’acostament d’un front fred per aprendre el funcionament de les diverses eines de seguiment de les que disposem actualment. I de què serveix fer-ne el seguiment? per poder afinar amb més exactitud quan començarà a ploure (si ho fa), quan acabarà de fer-ho i quan entrarà el vent, per exemple. Això pot ajudar a planificar certes activitats a l’aire lliure.
El front fred que seguirem és molt extens i va associat a una profunda depressió situada a hores d’ara al NW d’Irlanda. El moviment del centre d’aquesta depressió serà molt lent però el front escombrarà tota la península Ibèrica, d’oest a est. Aquesta és la última imatge del satèl·lit Meteosat i s’aprecia clarament el front a la part superior esquerra. Està marcat en blau per identificar-lo ràpidament.
Per fer-se’n millor una idea el millor és veure’n l’animació (podeu trobar l’enllaç al final d’aquesta entrada). Des d’ara mateix i fins dimecres al matí, moment previst d’arribada del front, la pressió atmosfèrica anirà baixant. El vent serà de component marítim i el cel s’anirà tapant. Plourà. Un cop el front arribi, la pressió començarà a pujar, el vent canviarà a mestral i les pluges afluixaran. Aquesta és la teoria. Veurem què acaba passant exactament. Tot aquest procés es pot seguir amb l’ajut dels següents enllaços de seguiment. Eines de seguiment
Dades actuals de Reus Per anar veient com baixa la pressió. (act. 5 min.)
Animació de satèl·lit Europa Per veure com es va acostant el front (act. 15 min).
Animació satèl·lit Península Ibèrica Per seguir el front una vegada hagi entrat per Galícia (act. 15 min).
Radar pluja AEMET Progrés de la pluja per l’interior peninsular.(act. 30 min.)
Radar precipitació Catalunya Intensitat de pluja a Catalunya i el seu desplaçament. (act. 6 min)
Dades Meteorològiques de Catalunya Xarxa Meteoclimatic (act. 15 min)
Paraules clau:ciclogènesi, front fred, mestral, pluja, pressió atmosfèrica Episodi de temps sever. Esclafit o tornado?
meteoreus	| 10 novembre 2008
Desactiva els comentaris	EXPERIÈNCIA VISCUDA
Nit de l’1 al 2 de novembre de 2008. Una nit per no oblidar. Havia estat plovent de forma generosa durant bona part de la nit. Poc després de les 4 ens va despertar un soroll sord. Era com un tro que no s’acabava mai. Era un so estrany, un so que no sabíem identificar.
Ens vam aixecar i en tant sols un minut el soroll es va fer més fort i van començar a tremolar tots els vidres. A fora els arbres es bellugaven violentament en totes direccions. No plovia. L’estació va marcar un cop màxim de vent de 113 Km/h. De sobte va començar a ploure de forma intensa. L’aigua queia pràcticament horitzontal. No vam poder enregistrar imatges ni vídeos perquè tot va ser molt ràpid. Va durar poc, tot d’una va deixar de ploure i de bufar el vent. Era increïble que només 10 minuts abans tinguéssim aquella ventada i que ara no es mogués ni una fulla. Aquest fet encara hi va afegir més misteri i excepcionalitat a tot plegat.
Després el vent va tornar a bufar però res a veure amb el que havíem viscut. No va a tornar a ploure.
FETS DESTACATS OBSERVATS A LES ESTACIONS DE METEOREUS
S’observa un clot de pressió atmosfèrica molt important de fins a 6hPa en tant sols 15 minuts, a tots els observatoris.
No hi ha una direcció única de vent dominant en tot l’episodi. Els vents van rolar sobtadament en diverses ocasions.
Els arbres caiguts no aporten una dada determinant, tot i que hi ha una tendència a que els arbres de la zona Sud cauen majoritàriament de direcció S-SW-SE i els de la zona Nord de direcció E-NE. De totes formes es troben alguns arbres en diferents direccions, fins i tot oposades, a pocs metres de distància.
Les màximes ratxes de vent es van produir, en tots els casos, en absència de precipitació i precedides d’un lleuger augment de la temperatura entre 0.5 i 1ºC. L’augment de temperatura posterior va ser constant i persistent.
Després del cop màxim de vent, hi ha un canvi sobtat de direcció cap a sector SW. En dues de les estacions poc després comença la precipitació de forta intensitat (2 l/min) durant aproximadament 4-5 minuts. Deixa de precipitar i es produeix una calma pràcticament total (vent<2 km/h durant uns 5 minuts.)
A l’estació de Crta. Falset el màxim de vent es va produir amb WNW, no amb NE com a la resta d’estacions el que explicaria la falta d’afectació d’arbres en aquella zona (els arbres estan acostumats als cops de mestral d’aquesta velocitat). La cronologia és la mateixa en totes les estacions i segueix una marcada direcció de SE, igual que la circulació general d’aquell dia.
NE 113 Km/h
WNW 71 Km/h
SW 71 Km/h
SSW 50 Km/h
Aquella mateixa nit vaig començar la recollida de dades d’altres observatoris. Amb els dies vam aconseguir dades de molts observatoris de la zona: Reus(5 estacions), Almoster, Cambrils, Montroig, Salou, Tarragona, Vilaseca. Amb l’ajut de Jaume Ariño vam confeccionar un mapa d’arbres caiguts a Reus. Tota aquesta informació la vam col•locar en un apartat especial del web i la vam enviar al Servei Meteorològic de Catalunya, AEMET i TV3 convençuts que el tema seria d’interès públic, i de fet va ser la notícia que va obrir els informatius tant de ràdio com de televisió. Es va parlar tant de tornado com d’esclafit. Posteriorment també vaig demanar les dades de l’Alt Camp ja que a la zona de Cabra també havien viscut un fenomen semblant, fins i tot més violent. El Centre Meteorològic de l’Alt Camp van posar a disposició de meteoreus dades dels observatoris de Figuerola, Alcover, Valls, Santes Creus i Rodonyà, cosa que des d’aquí agraïm. Àrea de descàrrega
Nota de premsa del Servei Meteorològic de Catalunya (SMC) – SMC
Recull de dades de meteoreus – meteoreus i Joan Ariño
Animació del radar de precipitació del SMC – Cedit per Crispin Parra.
Tot el fenomen va seguir una clara circulació de SE entrant per Salou i passant per Bellisens, Reus, Almoster, Mas del Borbó, La Mussara.
Paralel·lament es produeix una altra zona de temps sever a l’Alt Camp, prop de Cabra del Camp. Dos fenomens inscrits dins el mateix sistema però diferenciats un de l’altre. A l’Alt Camp l’estació amb un solc de pressió més accentuat és Rodonyà (2.5hPa) però lluny del 6hPa de Reus. Curiosament a Figuerola, a pocs quilòmetres de Cabra on les destrosses van ser més grans, no s’observa un clot de pressió significatiu.
Malauradament, al produir-se el fenomen de nit no es va poder fer una constatació clara de tot plegat, però des de meteoreus veiem una marcada rotació ciclònica, a petita escala, que es va anar movent cap al Nord dins de tot un sistema convectiu de SE. D’aquest mateix sistema es van produir fenòmens tornàdics a Cabra i Salou. A Reus no sembla haver-hi hagut tornado, tot i que no ho descartem, sino vent fort per la pròpia rotació ciclònica. Cap informe oficial explica de forma completa la cronologia dels fets observats, sobretot el canvi sobtat de la direcció de vent i la calma posterior. Malauradament els informes oficials es fan bàsicament per necessitat de les asseguradores i no únicament per interès meteorològic que seria el més desitjable.
Paraules clau:ciclogènesi, desperfectes, esclafit, temps sever, tornado, Vent @Meteoreusnet